Diari Oficial de la Generalitat Valenciana


Sumari del DOGV 5845, del 09-09-2008 (2008/10492)

Informació pública del Programa d'Actuació Integrada Vores Ubanes II de Montesa.
--------------------------------------------------------------------------------

### Dades del document

Número de DOGV
:   5845

Data del DOGV
:   09-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10822


Data del document
:   03-09-2008

Organisme emissor
:   Jose Gimenez Tormo

Tipus de document
:   Informació Pública

Descriptors 

:   * Montesa
    * empresa privada
    * pla d'urbanisme

Informació pública del Programa d'Actuació Integrada Vores Ubanes II de Montesa. [2008/10890]  
 L'Ajuntament de Montesa va assumir les bases generals de programació publicades com a annex II al Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (DOCV núm. 5264 bis, de data 23 de maig de 2006).  
Mitjançant acord plenari extraordinari, adoptat el 30 d'abril de 2008, publicat en el Diario Oficial de la Unión Europea de data 11 de juny de 2008, així com en el Diari Oficial de la Comunitat Valenciana (DOCV núm. 5804), d'11 de juliol de 2008, l'Ajuntament de Montesa va acordar sotmetre a informació pública el concurs i les bases particulars per a l'adjudicació indirecta del Programa d'Actuació Integrada del Sector Vores Urbanes II, de sòl urbà residencial de Montesa; tot això de conformitat amb el previst en l'article 146 i següents de la Llei 16/2005, de 30 de desembre, Urbanística Valenciana (LUV) en relació amb l'article 280 i següents del Reglament d'Ordenació i Gestió Territorial i Urbanística (ROGTU), aprovat per Decret 67/2006, de 19 de maig.  
Per la qual cosa José Giménez Tormo ha iniciat la informació pública de la seua proposta de Programa per al Desenvolupament del Sector Vores Urbanes II, amb la protocol·lització dels següents documents elaborats per l'equip redactor format per les entitats Segura y Roldán Ingenieros, SL i Gesurtec, SL: memòria de l'alternativa tècnica, projecte d'urbanització, estimació preliminar de les indemnitzacions i proposició juridicoeconòmica que serà presentada amb sobre tancat a l'Ajuntament de Montesa.  
Es fa constar que, d'acord amb l'article 134 de la LUV, en relació amb l'article 293 del ROGTU, en el termini d'un mes, comptat des de la publicació de l'anunci en el Diari Oficial de la Comunitat Valenciana, qualsevol persona podrà comparéixer, en horari d'atenció al públic, bé en la notaria de Rafael Estevan Gordo, a l'avinguda de Jaume I, número 12 de Canals o bé, en l'Ajuntament de Montesa, per a obtenir informació sobre els documents objecte d'exposició pública i presentar al·legacions, indistintament, en l'Ajuntament o la notaria.  
El present anunci servirà expressament de notificació, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú (LRJPAC), per a aquells supòsits de comunicació a titulars cadastrals no identificats, per a aquells amb domicili desconegut o que no es troben en la base de dades de la relació emesa pels organismes oficials i, per a aquells que, intentada la notificació, esta no haja sigut possible.  
Montesa, 3 de setembre de 2008.- José Giménez Tormo.